Súradnice: 50°43′58″S 14°59′05″V﻿ / ﻿50,732681°S 14,984794°V﻿ / 50.732681; 14.984794

**Hotel a televízna veža na vrchole Ještěd** je veža v tvare rotačného hyperboloidu, ktorá je jedným zo symbolov libereckého kraja. Stavba bola dokončená v roku 1968 podľa návrhu architekta Karla Hubáčka, ktorý bol za toto dielo ocenený Perretovou cenou Medzinárodnej únie architektov. Dňa 29. septembra 2005 bola budova uznesením vlády ČR č. 422/2005 zaradená medzi národné kultúrne pamiatky Českej republiky.

Dejiny
------

Po skaze predchádzajúceho horského hotela (31. januára 1963) a neskôr aj bývalej Rohanovej chaty sa rozhodlo postaviť na vrchole Ještědu dvojicu nových stavieb - jednu ako hotel a druhú ako televízny vysielač. Víťazom architektonickej súťaže sa však stal návrh na postavenie jednej stavby, slúžiacej pre obidva účely. Tento projekt vypracoval liberecký SIAL: Karel Hubáček (architektúra), Zdeněk Patrman (statika) a Otakar Binar (interiér). 

Základný kameň novej stavby bol položený 30. júla 1966, výstavbu realizovali Pozemné stavby (stavbyvedúci boli Oto Friml a Jaroslav Zapadlík). Počas nej tiež zrekonštruovaná aj lanová dráha z Horného Hanychova a vybudovaná horská chata Ještědka v sedle Čierneho vrchu. Hotel bol slávnostne otvorený 21. októbra 1973. Krátko po svojom dokončení zažila stavba dramatické chvíle kvôli silnému prúdeniu vzduchu, ktoré spôsobovalo nebezpečné kmitania hornej časti konštrukcie. Vážny problém bol vyriešený umiestnením dodatočného, 600 kg ťažkého, závažia v osi stavby a inštaláciou tlmičov kmitov. 

V roku 1969 získal projekt Perretovu cenu od Medzinárodnej únie architektov. Tá zdôvodnila udelenie ceny tým, ako stavba zapadá do krajiny a ako bol zladený tvar budovy s jej funkciou. Z politických dôvodov však nebolo architektovi umožnené cenu si osobne v Buenos Aires prevziať.

Popis stavby
------------

interiér reštaurácie
Tvar budovy - hyperboloid - bol zvolený kvôli poveternostným podmienkam na vrchole. Vďaka tomuto tvaru hotel dokonale nadväzuje na svahy hory a opticky tak horu dokončuje. 

Výšku budovy je 94 metrov. Jej nosnou konštrukciou je dvojica železobetónových sústredných valcov zakotvených v základovej doske uloženej v kremencovom podloží. Vnútorný stĺp má výšku 41 metrov a priemer 4,4 metra, na jeho vrchole začína anténový stožiar. Vonkajší valec má výšku 22,5 metra a priemerom 12,5 metra. Vo vnútri stĺpov sa nachádzajú schodisko s výťahmi a sú na nich ukotvené oceľové konštrukcie jednotlivých podlaží. Anténa vysielača má výšku 17 metrov. 

V najnižších dvoch poschodiach je technické zázemie stavby: strojovňa a prevádzkové miestnosti. Nad nimi sa nachádza vyhliadková terasa so vstupmi do reštaurácie a hotela. Vstupná hala, bufet, reštaurácia a hotelovej miestnosti zaberajú štvoricu poschodí - tie majú plášť z hliníkových dosiek so špeciálnym povrchom proti poveternostným vplyvom, pod týmto plášťom je oceľová konštrukcia a izolačné výplne. Ďalšie štyri poschodia sú určené spojovacie technike. Táto časť je zakrytá priehľadnými doskami, ktoré obsahujú laná zo sklených vlákien tvarovaných tak, aby zachovali tvar stavby. 

K budove patrí dvojica parkovísk: v sedle u Ještědky je väčšie parkovisko pre 120 vozidiel a priamo na vrchole je malé parkovisko pre zamestnancov hotela a hotelových hostí. Hotel sám je radený medzi trojhviezdičkové, má celkovú kapacitu 55 lôžok rozšíriteľnú o 20 prísteliek.

Vysielač Ještěd
---------------

Prvý vysielač na vrchole Ještědu postavili nadšenci Zväzarmu už v roku 1958. Antény boli upevnené na zábradlí kamennej veže a správu nad zariadením prevzala od roku 1959 Správa dálkových spojů. V roku 1966 bola zahájená výstavba viacúčelového objektu, ktorého vysielacie antény začali šíriť signál v roku 1971, dva roky pred úplným dokončením prác.

Vysielanie
----------

V súčasnej dobe (2023) je možné z vysielača prijímať:

### Rozhlas

| Frekvencia[MHz] | Stanica | ERP | Polarizácia |
| --- | --- | --- | --- |
| 088,1 MHz | Evropa 2 | 0,1 kW | Horizontálna |
| 089,9 MHz | Český rozhlas 2 Praha | 20 kW | Horizontálna |
| 095,9 MHz | Český rozhlas 1 Radiožurnál | 20 kW | Horizontálna |
| 097,9 MHz | Rádio Proglas | 20 kW | Horizontálna |
| 101,4 MHz | Radio Blaník | 20 kW | Horizontálna |
| 103,9 MHz | Český rozhlas 3 Vltava | 20 kW | Horizontálna |
|

### Digitálne rozhlasové vysielanie (DAB+)

Multiplex vysiela na frekvencii 12C s výkonom 5 kW, vďaka čomu pokrýva široké okolie.

| Multiplex | Kanál | ERP | Polarizácia | Stanice |
| --- | --- | --- | --- | --- |
| DAB+ ČRo | 12C | 000000000000005.00000000005 kW | vertikálna |  |

### Digitálna televízia (DVB-T)

| Kanál | Multiplex | ERP | Polarizácia | Poznámka |
| --- | --- | --- | --- | --- |
| 26 | Multiplex 21 | 25 kW | Horizontálna |  |
| 28 | Multiplex 22 | 32 kW | Horizontálna |  |
| 31 | Multiplex 23 | 32 kW | Horizontálna |  |
|

Najbližšie vysielače
--------------------

Najbližšie významné vysielače a vzdialenosť k nim:

|  |  | Görlitz45 km |  |  |
| **Buková hora**53,7 km | Sever | **Černá hora**54,1 km |
| Západ      Východ |
| Juh |
| **Cukrák**99,2 km |  | **Krásné** 114,6 km |

Pozri aj
--------

* Zoznam vysielačov v Česku

Iné projekty
------------

Commons
* Spolupracuj na Commons Commons ponúka multimediálne súbory na tému **Ještěd (hotel a vysielač)**

Referencie
----------

1. ↑  Zoznam rádií
2. ↑  Zoznam TV vysielačov

Externé odkazy
--------------

* Hotel Ještěd

Zdroje
------

* *Tento článok je čiastočný alebo úplný preklad článku Ještěd (hotel a vysílač) na českej Wikipédii.*
* TECHNIK, Svatopluk. *Liberecké domy hovoří II*. Liberec : Úřad města Liberce, 1993. Kapitola Hotel na Ještědu, s. 48 až 49. (český)
* TECHNIK, Svatopluk; RUDA, Vladimír. *Liberec minulosti a současnosti*. Ústí nad Labem : Severočeské nakladatelství, 1980. Kapitola Veřejná zeleň a drobná architektura, s. 262 až 271.

| * z
* d
* u
České TV a FM vysielače |
| --- |
| 
* Babí lom (Hodonín)
* Buková hora (Ústí n/L)
* Cukrák (Praha)
* Černá hora (Trutnov)
* Děvín (Mikulov)
* Hády (Brno)
* Hošťálkovice (Ostrava)
* Javořice (Jihlava)
* Ještěd (Liberec)
* Kleť (Č. Budějovice)
* Kojál (Brno)
* Krásné (Pardubice)
* Krašov (Plzeň)
* Lysá hora (Frýdek-Místek)
* Mezivrata (Votice)
* Praděd (Jeseník)
* Radhošť (Rožnov p/R)
* Svatobor (Sušice)
* Tlustá hora (Zlín)
* Žižkov (Praha)

 |  |